Iohannes-Christophorus Seebohm
Iohannes-Christophorus (Hans-Christoph) Seebohm (natus 4 Augusti 1903 in vico Emmanuelssegen (apud Katovicum), mortuus 17 Septembris 1967 Bonnae) vir publicus Germaniae et sodalis primo factionis Theodiscae (DP), deinde Christianae Democraticae Unionis Germaniae fuit.

Iuventus et munus 
Pater conductor metallae in Bohemia fuit. Seebohm, postquam anno 1923 Dresdae maturitatem adeptus est, scientiae montanae Friburgi Brisgoviae, Monachii Berolinique studere coepit et anno 1928 diploma machinatoris accepit. Deinde ab anno 1928 ad 1931 minister publicus in magistratus metallarum salinarum Saxonicarum erat et assessor factus est. Anno 1932 doctor promotus est. Ab anno 1933 variis societatibus metallorum laboravit, inter secundum bellum mundanum societatem metallorum in Bohemia rexit. Bello finito ab anno 1945 ad 1949 societatem olei terrae Tremoniae duxit. Ab anno 1950 sodalis foederis Theodiscorum e Sudetia fugatorum fuit.

Cursus honorum 
Seebohm ab anno 1946 sodalis Factionis Theodiscae et ab anno 1947 ad 1955 praeses vicarius eius factionis fuit. Ab anno 1946 ad 1951 legatus senatus Terrae Saxoniae Inferioris erat et eudem anno administer constructionis, laboris, salutis publicae eius terrae factus est. Ad annum 1948 hoc magistratum administrabat. Anno 1948 in Consilium Parlamentaricum Bonnam missus est, quod novam legem fundamentalem Germaniae Occidentali ferret. Anno 1949 primo legatus Dietae Foederalis Germaniae electus est. Conradus Adenauer (CDU) eum Administrum Foederalis Commeatus nominavit. Quo officio diutissime omnium administrorum foderalium fungebatur, etiam post annum 1960, cum factionem Theodiscam reliquit et sodalis CDU fiebat et Ludovico Erhard cancellario foederali administer commeatus manebat, 8 Novembris 1966 etiam cancellarii vicarius nominatus est. Ab anno 1962 praeses vicarius factionis CDU fuit. Sed consilio ministrorum Curtii Georgii Kiesinger (CDU), qui 1 Decembris 1966 foedus regendi cum SPD factione fecit, noniam interfuit. Legatus Dietae Foederalis ad mortem manebat.

Nexus externi 
 Curriculum vitae in pagina Sedis Centralis Eruditionis Politicae (lingua Theodisca)

Nati 1903
Alumni Universitatis Friburgensis Brisgaudiae
Alumni Universitatis Monacensis
Alumni universitatum et scholarum Berolinensium
Legati Dietae Foederalis Germaniae
Legati Consilii Parlamentarici Germaniae (1948)
Administri Foederales Commeatus et Aedificiorum
Cancellarii Vicarii Germaniae
Mortui 1967